Document ID: 32007R0635

ΚΑΝΟΝΙΣΜΌΣ (ΕΚ) αριθ. 635/2007 ΤΗΣ ΕΠΙΤΡΟΠΉΣ
της 7ης Ιουνίου 2007
σχετικά με τη θέσπιση παρέκκλισης, για τη λογιστική χρήση 2006, από τον κανονισμό (ΕΟΚ) αριθ. 1915/83 όσον αφορά την προθεσμία για τη διαβίβαση των εντύπων εκμετάλλευσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό αριθ. 79/65/ΕΟΚ του Συμβουλίου, της 15ης Ιουνίου 1965, περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), και ιδίως το άρθρο 6 παράγραφος 2,
Εκτιμώντας τα ακόλουθα:
(1)
Το άρθρο 3 παράγραφος 3 του κανονισμού (ΕΟΚ) αριθ. 1915/83 της Επιτροπής, της 13ης Ιουλίου 1983, περί ορισμένων διατάξεων εφαρμογής για την τήρηση λογιστικών στοιχείων για τη διαπίστωση των εισοδημάτων στις γεωργικές εκμεταλλεύσεις (2), ορίζει ότι, από τη λογιστική χρήση 2005 και μετά, το όργανο συνδέσμου διαβιβάζει όλα τα έντυπα εκμετάλλευσης στην Επιτροπή το αργότερο δώδεκα μήνες μετά το τέλος της σχετικής λογιστικής χρήσης.
(2)
Είναι σκόπιμο, ως έκτακτο μέτρο για τη λογιστική χρήση 2006, να παραχωρηθεί στη Δανία μεγαλύτερη προθεσμία για την παράδοση των στοιχείων, ούτως ώστε να επιτραπεί στο συγκεκριμένο κράτος μέλος να ολοκληρώσει την ανανέωση του συστήματος πληροφορικής που χρησιμοποιεί για την επεξεργασία των λογιστικών στοιχείων τα οποία συγκεντρώνονται για τους σκοπούς προσδιορισμού των εισοδημάτων των γεωργικών εκμεταλλεύσεων.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινοτικής επιτροπής για το δίκτυο γεωργικής λογιστικής πληροφόρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 3 παράγραφος 3 του κανονισμού (ΕΟΚ) αριθ. 1915/83, για τη λογιστική χρήση 2006, το όργανο συνδέσμου της Δανίας διαβιβάζει τα έντυπα εκμετάλλευσης στην Επιτροπή εντός προθεσμίας 18 μηνών από το τέλος της εν λόγω λογιστικής χρήσης.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Ιουνίου 2007.

Labels: 2
4
19
6
18